*Projekts*

Ministru kabineta noteikumu projekta „Grozījumi Ministru kabineta 2009.gada 24.marta noteikumos Nr.265 „Noteikumi par darbības programmas „Infrastruktūra un pakalpojumi” papildinājuma 3.1.2.1.1.apakšaktivitāti „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem”” sākotnējās ietekmes novērtējuma ziņojums (anotācija)

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Ministru kabineta noteikumu projekts„Grozījumi Ministru kabineta 2009.gada 24.marta noteikumos Nr.265 „Noteikumi par darbības programmas „Infrastruktūra un pakalpojumi” papildinājuma 3.1.2.1.1.apakšaktivitāti „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem”” (turpmāk – noteikumu projekts) ir sagatavots saskaņā ar:1) *Euro* ieviešanas kārtības likuma 30.panta pirmo daļu; 2) Ministru kabineta 2012.gada 27.jūnija rīkojuma Nr.282 „Par Koncepciju par normatīvo aktu sakārtošanu saistībā ar eiro ievešanu Latvijā” 7.1.apakšpunktu;3) Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) 1.pielikuma J2.2.2.apakšpunktu;4) Ministru kabineta 2013.gada 29.maija rīkojuma Nr.212 „Par tiesību aktu grozījumu virzību saistībā ar *euro* ieviešanu Latvijā” 1.1. un 1.5.apakšpunktu. |
| 2. | Pašreizējā situācija un problēmas | Ministru kabineta 2009.gada 24.marta noteikumos Nr.265 „Noteikumi par darbības programmas „Infrastruktūra un pakalpojumi” papildinājuma 3.1.2.1.1.apakšaktivitāti „Augstākās izglītības iestāžu telpu un iekārtu modernizēšana studiju programmu kvalitātes uzlabošanai, tajā skaitā nodrošinot izglītības programmu apgūšanas iespējas arī personām ar funkcionāliem traucējumiem”” (turpmāk – MK noteikumi Nr.265), pieejamais 3.1.2.1.1.apakšaktivitātes kopējais finansējums, Eiropas Reģionālā attīstības fonda finansējums, nacionālais publiskais līdzfinansējums un privātais līdzfinansējums ir izteikti latos. Latos ir arī izteikta projekta minimālo un maksimālo attiecināmo izmaksu kopsumma un informācijas un publicitātes pasākumu izmaksu ierobežojums. Minētie noteikumi arī ietver normas, kurās izdarītas atsauces uz latiem.Ievērojot iepriekšminēto un to, ka ar 2014.gada 1.janvāri Latvijā plānots ieviest *euro,* irnepieciešams MK noteikumos Nr.265 izdarīt grozījumus. |
| 3. | Saistītie politikas ietekmes novērtējumi un pētījumi | Noteikumu projekts šo jomu neskar. |
| 4. | Tiesiskā regulējuma mērķis un būtība | Noteikumu projekta mērķis ir pielāgot MK noteikumus Nr.265 *euro* ieviešanai.Noteikumu projekts paredz aizstāt MK noteikumos Nr.265 latus ar *euro*, skaitliskās vērtības latos konvertējot atbilstošineatsaucami fiksētam *euro* maiņas kursam, ko saskaņā ar Līguma par Eiropas Savienības darbību 140.panta 3.punktu Eiropas Savienības Padome noteikusi latu apmaiņai pret *euro* (EUR 1 = LVL 0,702804) (pielikums).Aizstājot MK noteikumos Nr.265 noteikto kopējo pieejamo finansējumu latos ar *euro*, Eiropas Reģionālā attīstības fonda finansējumu latos ar *euro*, nacionālo publisko līdzfinansējumu latos ar *euro*, privāto līdzfinansējumu latos ar *euro*, kā arī projekta minimālo un maksimālo attiecināmo izmaksu kopsummu latos ar *euro*, piemērota *Euro* ieviešanas kārtības likuma 32.panta otrā daļa un noapaļošana veikta līdz pilnam *euro*, lai nodrošinātu MK noteikumos Nr.265 noteiktā finansējuma un izmaksu skaitlisko vērtību *euro* atbilstību darbības programmas „Infrastruktūra un pakalpojumi” papildinājumā noteiktajam. Aizstājot MK noteikumos Nr.265 noteikto informācijas un publicitātes izmaksu apmēru *euro* ar latiem, piemēroti *Euro* ieviešanas kārtības likuma 6.panta otrajā daļā paredzētie noapaļošanas principi. Tādejādi grozītās tiesību normas *euro* valūtā nav personām nelabvēlīgākas par sākotnējo tiesību normu latos un nerada negatīvu ietekmi uz valsts budžetu. Noteikumu projekts neparedz grozījumu veikšanu MK noteikumu Nr.265 37.10.apakšpunktā un 37.13.apakšpunktā, kuros ir noteikti projektu iesniegumu vērtēšanas kritēriji, kā arī MK noteikumu Nr.265 2.pielikuma (Eiropas Reģionālās attīstības fonda projekta iesnieguma veidlapa) D daļā (minētās normas ietver atsauces uz latiem), ņemot vērā, MK noteikumu Nr.265 5.punktā noteikto par projektu iesniegumu atlases kārtu organizēšanu, un ievērojot, ka 3.1.2.1.1.apakšaktivitātes ietvaros projektu iesniegumu atlase tika organizēta divās kārtās, tā ir noslēgusies un vienošanās un līgumi par Eiropas Reģionālās attīstības fonda projektu īstenošanu ir noslēgti par visu 3.1.2.1.1.apakšaktivitātē pieejamo finansējumu. |
| 5. | Projekta izstrādē iesaistītās institūcijas | Izglītības un zinātnes ministrija. |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība projekta izstrādē netika nodrošināta, jo projekts nemaina pastāvošo tiesisko regulējumu pēc būtības.  |
| 7. | Cita informācija | Nav. |

Anotācijas II, III, IV, V, VI un VII sadaļa – projekts šīs jomas neskar.

##### Izglītības un zinātnes ministrs V.Dombrovskis

Vizē:

Valsts sekretāre S.Liepiņa

26.09.2013 11:25

625

I.Griķe

67047826, inga.grike@izm.gov.lv

M.Šūmane

67047921, maija.sumane@izm.gov.lv